kardosdrur/scandi-wiki huggingface dataset:
St Martin's Church (Canterbury)

St. Martin's Church eller Sankt Martins kirke i Canterbury er den sognekirke i England, som længst har været i kontinuerlig brug.

Den blev bygget som et privat kapel for dronning Bertha af Kent i det 6. århundrede, før Augustin kom som missionær. Hun var kristen, da hun kom til England sammen med sin kapellan, biskop Liudhard. Hendes mand, Æthelbert af Kent, lod henne praktisere sin religion. Han gav hende en kirke, som ifølge Beda den ærværdige skal have været i brug mod slutningen af romertiden, men som havde stået tom længe. Det er muligt at St. Martins kirke står på samme sted; planen er ikke romersk, men der er brugt romerske tegl, og den kan være bygget af kristne angelsaksere lige efter at romerne trak sig tilbage.

Kirken er viet til Sankt Martin af Tours. På kirkegården er grave fra flere fremtrædende lokale familier og kendte som Thomas Sidney Cooper og Mary Tourtel.

Engang før 1844 fandt man Canterbury-St Martin's-skatten, der består af otte guldmønter fra angelsaksisk tid.

Kirker i England
Canterbury
Martin's Church, St (Canterbury)
Religiøse bygninger fra 500-tallet
Aragoniens regenter

Dette er en liste over Aragoniens regenter. Med Aragonien menes Kongeriget Aragonien, som var et selvstændigt kongerige i middelalderen. I dag er Aragonien en autonom region i det nordøstlige Spanien. Kongeriget Aragonien blev dannet i 1035, da Grevskabet Aragonien blev udskilt som et selvstændigt kongerige fra Kongedømmet Navarra i henhold til testamentet efter kong Sancho 3. (1004–35). I 1164 forenedes Kongeriget Aragonien i en personalunion med Grevskabet Barcelona i den Aragonske Krone. I det 13. århundrede blev kongedømmerne Valencia, Mallorca og Sicilien tilføjet kronen og i det 14. århundrede Kongeriget Sardinien og Corsica. Den Aragonske Krone blev endelig i 1479 forenet med Kastilien i en ny personalunion, som førte til Spaniens grundlæggelse. Den Aragonske Krone og dets kongeriger fortsatte med at eksistere indtil 1714, da dets konstitutioner blev opløst i Nueva Planta dekreterne ved afslutningen af den Spanske Arvefølgekrig.

Jiménez dynastiet, 1035–1164 
Da Sancho 3. af Navarra døde, arvede hans søn Ramiro Aragonien.

Huset Barcelona, 1164–1410

Huset Trastámara, 1412–1516 
Disse konger betegnes nogle gange som aragonske, men de kom ikke fra Huset Aragonien, men fra Huset Trastámara, som tidligere havde regeret Kastilien.

Tronprætendenter mod Johan 2., 1462–1472 
Under den Catalonske Borgerkrig var der tre, som gjorde krav på tronen, dog ikke i Kongeriget Valencia.

Huset Habsburg, 1516–1700 

Aragonien forblev loyal til Filip 4. under det Catalanske Oprør, hvorimod Catalonien støttede Ludvig 13. og Ludvig 14. af Frankrig. Karl 2. døde uden arvinger.

Huset Bourbon, 1700–1705

Huset Habsburg, 1705–1714 

Under krigen (officielt i 1707) opløste Filip af Anjou med Nueva Planta dekreterne den Aragonske Krone. Efter denne tid er der ikke længere nogle aragonske monarker. Ikke desto mindre fortsatte konger og dronninger helt op til Isabella 2. i officielle dokumenter at titulere sig som : konge/dronning af Kastilien, Leon, Aragonien, begge Sicilier, Jerusalem, Navarra, Granada, Toledo, Valencia, Galicien, Mallorca, Sevilla, Sardinien, Cordoba, Corsica, Murcia, Jaen, Algarve, Algeciras, Gibraltar, Canarieøerne, Østindien og Vestindien, Øerne og Hovedlandet i Oceanet; Ærkehertug af Østrig; hertug af Burgundiet, Brabant, Milano; greve af Habsburg, Flandern, Tirol, Barcelona; Herre af Biscayen, Molina.

Eksterne henvisninger 
 History of the Aragonese royal titles based on contemporary documents

Referencer 

Kongelige fra Spanien
Lister over regenter
regenter
Ksenija Marinković

Ksenija Marinković (født 18. april 1966 i Virovitica) er en kroatisk skuespillerinde.

Filmografi 
 Naša mala klinika (tv-serie, 2005)
 Horton og Støvfolket Hvem (stemme, 2008)
 Værelse 304 (2011)
 Metastaze (2009)
 Hives (2012)
 Vegetarian Cannibal (2012)

Referencer

Eksterne henvisninger 
 

Skuespillere fra Kroatien
Knud Schrøder

Knud Schrøder (28. juli 1903 – 15. cecember 1976) var em dansk filmskuespiller. Han var med i 23 film mellem 1944 og 1965, men især kendt fra Café Paradis (1950) og Far til fire i byen (1956).

Filmografi 
 Jensen længe leve (1965)
 En ven i bolignøden (1965)
 Kampen om Næsbygaard (1964)
 Premiere i helvede (1964)
 Der brænder en ild (1962)
 Rikki og mændene (1962)
 Det skete på Møllegården (1960)
 Forelsket i København (1960)
 Helle for Helene (1959)
 Far til fire og ulveungerne (1958)
 Seksdagesløbet (1958)
 Tag til marked i Fjordby (1957)
 Der var engang en gade (1957)
 Ingen tid til kærtegn (1957)
 Far til fire i byen (1956)
 Den kloge mand (1956)
 Min datter Nelly (1955)
 Ved Kongelunden (1953)
 Det store løb (1952)
 Vejrhanen (1952)
 Café Paradis (1950)
 Den opvakte jomfru (1950)
 Elly Petersen (1944)

Eksterne links 
 
 

Skuespillere fra Danmark
Salomondollar

Salomondollar (valutakode: SBD) er møntenheden på Salomonøerne, den blev indført i 1977. Den bruger $ som symbol i lighed med andre dollarvalutaer. Før uafhængigheden fra Storbritannien benyttede Salomonøerne først Australske pund, og efter desimalisering i Australien i 1966, Australske dollar frem til uafhængigheden i 1977. Det er Central Bank of Solomon Islands som kontroller valutaen og trykker sedler.

Møntenheder fra Oceanien
Tupac Katari Guerillahær

Tupac Katari Guerillahær (spansk: Ejército Guerrillero Túpac Katari, forkortet EGTK) var en venstreorienteret  guerrillabevægelse i Bolivia. Organisationens mål var at kæmpe for social lighed i Bolivia og blandt den oprindelige befolkning, herunder gennem brug af vold. Selvom bevægelsen tog afsæt i utilfredshed blandt Bolivias oprindelige befolkning, havde bevægelsen tilhængere og medlemmer af flere forskellige etniciteter. Organisationen har rødder tilbage til de personer, der blev trænet og inspireret af Che Guevara i 1960'erne. 

Organisationen gennemførte sit første voldelige angreb den 5. juli 1991, da den ødelagde en pylon ved et elværk i El Alto i Bolivia. De fleste af gruppens angreb har været tilsvarende mindre angreb på infrastruktur (elforsyning, rørledninger m.v.), der for størstedelens vedkommende er udført i Bolivia. En række af aktionerne bestod tillige i symbolske hængninger af dyr. 

Bevægelsens ledelse bestod af bl.a. Felipe Quispe og brødrene Raúl og Álvaro García Linera. Sidstnævnte blev i 2006 valgt til vicepræsident i Bolivia under landets præsident Evo Morales (2006-2019).

Gruppen tog sit navn efter Tupac Katari, en oprørsleder af aymarafolket, der i 1780-81 stod bag en af de store indianeropstande mod den spanske kolonimagt i Øvre Peru, der var beliggende omtrent hvor det nuværende Bolivia og Peru ligger. 

Gruppen led et væsentligt tilbageslag efter at bolivianske myndigheder i 1992 optrævlede det meste af organisationen og anholdt dens ledere. Organisationen har ikke siden 1993 spillet nogen væsentlig rolle i det bolivianske samfund. Bevægelsen for større indiansk indflydelse i det bolivianske samfund er videreføre gennem den radikale bevægelse CSUTCB ledet af Felipe Quispe og af Moviemento al Socialismo (MAS).

Se også
 EZLN - Oprørsbevægelse i Mexico
 Den lysende Sti - Oprørsbevægelse i Peru

Noter

Eksterne links
Beskrivelse af EGTK i tillæg til Che Guevaras Guerilla Warfare, Rowman & Littlefield Publishers, 2002 p. 328ff 
Guerrilla del ‘vice’. García Linera: “El EGTK tenía como opción crear el Estado aimara”  

Oprindelige amerikanere
Bolivias historie
Organisationer fra Bolivia
Bolivias politik
Riksantikvarieämbetet

Riksantikvarieämbetet (RAÄ) er en af de centrale myndigheder i svensk kulturpolitik. Myndigheden hører under Kulturministeriet.

Den 2. juni 2005 besluttede regeringen at flytte dele af Riksantikvarieämbetets opgaver til Gotland. Hovedkontoret ligger dog stadig nær Historiska museet på Östermalm i Stockholm.

Riksantikvarie 
Riksantikvarien er chef (generaldirektør) for myndigheden Riksantikvarieämbetet:

 1630 – 1648: Johannes Bureus
 1648 – 1651: Georg Stiernhielm
 1693 – 1719: Johan Peringskiöld
 1826 – 1837: Johan Gustaf Liljegren
 1837 – 1879: Bror Emil Hildebrand
 1879 – 1907: Hans Hildebrand
 1907 – 1913: Oscar Montelius
 2012 – 2021: Lars Amréus
 2021 – nu: Joakim Malmström

Svenske myndigheder
Svensk kultur
Kulturarv
Valget til den tyske rigsdag november 1932

Valget i Tyskland november 1932 blev afholdt den 6. november 1932 og viste en lille tilbagegang for NSDAP, og en lille fremgang for KPD og DNVP i forhold til valget tidligere samme år. NSDAP forblev det største enkeltparti, men alliancen mellem SPD og kommunisterne forblev den største gruppe i parlamentet.

Dette var det sidste valg som blev afholdt på en forholdsvis demokratisk måde for hele Tyskland frem til Tysklands genforening.

Baggrunden for valget
På grund af manglende parlamentarisk flertal efter rigsdagsvalget 3. juli samme år bestemte rigskansleren Franz von Papen sig for at opløse rigsdagen og udskrive nyvalg. I julivalget fik NSDAP 37,2 % af stemmerne og blev med det største parti, i stor grad ved hjælp af manipulation og terrorisering af politiske modstandere. Også de sovjetvenlige kommunister, KPD, gjorde et godt valg og fik 100 mandater i rigsdagen.

På baggrund af det stærke valg krævede Hitler politisk indflydelse og ville at rigspræsident Paul von Hindenburg, som var modstander af nationalsocialisterne, skulle udpege ham til Tysklands rigskansler. Dette nægtede Hindenburg 6. august. Siden der fortsat ikke var noget klart flertal i rigsdagen, blev der udskrevet endnu et valg, med håb om at nogen endelig skulle få flertal.

Ved valget den 6. november gik NSDAP tilbage med 4 procent. Partiet var alligevel størst med 33 % af stemmerne. Papen gik af og blev efterfulgt af Kurt von Schleicher 3. december. Schleicher klarede heller ikke at samle et styringsdygtig flertal i rigsdagen.

I januar 1933 mødtes Papen, Hitler og Kurt von Schröder for at finde en løsning på den politiske krise. Efter forhandlinger blev Hitler den 30. januar udnævnt til Tysklands rigskansler, i det som bliver kaldt Machtergreifung.

Henvisninger 

Politiske valg i Tyskland
Politiske valg i 1932
Valget til den tyske rigsdag 1930

Valget i Tyskland 1930 blev afholdt den 14. september 1930. Antallet af mandater i riksdagen var forinden blev øget fra 491 (ved valget i 1928) til 577. SPD forblev største parti, men deres totale tilslutning gik tilbage. Det nationalsocialistiske parti NSDAP gik fra 12 til 107 mandater.

Resultater

Notater: Tabellen indeholder kun de partier som blev repræsenteret i Rigsdagen.

Politiske valg i 1930
Politiske valg i Tyskland
Merrylu Casselly

Merrylu Casselly (1991) er en tysk cirkusartist, der bl.a. har optrådt mange år i Cirkus Arena.

I Danmark blev hun landskendt, da hun optrådte i TV-programmet Talent 2008.

I 2012 vandt Casselly sammen med sin familie Den Gyldne Klovn ved 36. Internationale Monte Carlo Cirkusfestival. I 2014 udkom en dansk dokumentarfilm om Cassellys tid i Cirkus Arena.

Hun blev i september 2014 forlovet med ungarske artist Joseph Richter Jr., som friede til hende under en optræden i manegen. De blev gift den 14. februar 2016 i Budapest.

Kilder 

Cirkusartister
Personer fra Tyskland
Valget i Tyskland 1928

Valget i Tyskland 1928 blev afholdt den 20. maj 1928 og var det 18. føderale valg efter Det Tyske Riges grundlæggelse.

Resultater 

Notater: Tabellen indeholder kun de partier, som blev repræsenteret i Rigsdagen.

Tyskland 1928
Politiske valg i Tyskland
Anders Broholm

Anders Broholm (født 13. april 1984 i Gærum) er tidligere medlem af byrådet i Frederikshavn Kommune og folketingskandidat for Venstre i Nordjylland.

Baggrund 
Anders Broholm er sproglig student fra Frederikshavn Gymnasium i 2003 og senere uddannet cand. mag. i samfundsfag fra Aalborg Universitet suppleret med fag i innovation og entreprenørskab fra Syddansk Universitet. Siden 2009 har Anders Broholm arbejdet som gymnasielærer på Frederikshavns Gymnasium og undervist i fagene historie, samfundsfag og innovation. Broholm har været medlem af Venstre siden 1998 og haft flere organisatoriske poster i Venstres Ungdom og Venstre.

Politisk karriere 
Anders Broholm blev første gang indvalgt i Frederikshavn byråd i 2005. Senest blev han genvalgt ved kommunalvalget i 2013 med 1730 personlige stemmer. 

Broholm har tidligere været gruppeformand for Venstres byrådsgruppe og sidder i denne periode som formand for Sundhedsudvalget. 

I perioden 2006-2009 var Broholm medlem af Regionsrådet i Nordjylland valgt med 2115 personlige stemmer. 

Broholm blev for første gang opstillet til Folketinget i Frederikshavnkredsen i 2007, men opnåede ikke valg. Det var heller ikke tilfældet ved folketingsvalget i 2011 hvor Broholm på trods af 5778 personlige stemmer ikke opnåede valg. Broholm fik flere personlige stemmer end Preben Bang Henriksen, der blev valgt på det femte og sidste Venstremandat i storkredsen, men blev på grund af fordelingen af partistemmer overhalet af førnævnte. 

Broholm har siden folketingsvalget i 2007 været 1. suppleant for Venstre i Nordjyllands Storkreds. I perioden har han optrådt som midlertidigt folketingsmedlem tre gange (31/10-14/11 2008, 1/4-30/4 2008 og 22/1-28/1 2008). Den 8. oktober 2012 blev Anders Broholm enstemmigt valgt som folketingskandidat i Jammerbugtkredsen i Nordjyllands Storkreds. 

Her står han til at tage over efter Tina Nedergaard der tidligere har været valgt i opstillingskredsen. 

Ifølge flere analyser var Broholm blandt de nye Venstrekandidater der i 2014 stod til at få en plads i Folketinget ved næste folketingsvalg.

Bibliografi 
 Byrådet - magt og politik i baghaven (Forfattere: Anders Brandt Sørensen og Anders Broholm). Forlaget Columbus, 2017

Kilder

Eksterne henvisninger 
 Hjemmeside 
 

Personer fra Gærum
Kommunalbestyrelsesmedlemmer fra Venstre
Folketingskandidater fra Venstre
Regionsrådsmedlemmer fra Venstre
Gymnasielærere fra Danmark
Magistre fra Danmark
Tempelriddernes skat III

Tempelriddernes skat III er en dansk film fra 2008, instrueret af Giacomo Campeotto og skrevet af Phillip LaZebnik og Søren Frellesen. Størstedelen af filmen er indspillet på Malta, bl.a. på Mellieha Holiday Center. Det er den tredje film i rækken om Tempelriddernes Skat, der startede med Tempelriddernes skat fra 2006 og Tempelriddernes skat II fra 2007.

Handling 

Tempelriddernes sagnomspundne slangekrone, som oprindeligt har tilhørt selveste St. Paul, bliver stjålet af en gruppe maltesere, der tilbeder den ældgamle jordgud. Børnene tager til Malta for at finde slangekronen og returnere den til tempelridderne.

Medvirkende 
 Julie Grundtvig Wester (Katrine)
 Christian Heldbo Wienberg (Nis)
 Nicklas Svale Andersen (Mathias)
 Frederikke Thomassen (Fie)
 Emma Leth Elena
 Mick Øgendahl Jens Günther Andersen

Referencer

Eksterne henvisninger 
 

Danske film fra 2008
Familiefilm fra Danmark
Eventyrfilm fra Danmark
Film instrueret af Giacomo Campeotto
Dansksprogede film
Allens regel

Allens regel er en biologisk regel af Joel Asaph Allen i 1877, som postulerer at kroppens former og proportioner for endoterme (varmblodede) dyrearter varierer efter klimaets temperatur ved enten at minimere overfladeareal for at mindske varmetabet i kolde klimaer eller maksimere eksponeret overfladeareal for, at maksimere varmetab i varme klimaer. Reglen forudser, at endoterme dyrearter fra varme klimaer normalt har ører, haler, ben, tryne, etc., som er lange og tynde for at afgive varme, mens tilsvarende arter fra kolde klimaer oftest har kortere og tykkere versioner af disse kropsdele for at undgå varmetab.

Forklaring
Allens regel forudsiger, at endoterme (varmblodet) dyrearter med samme kropsvolumen bør have forskellige overfladearealer, som vil enten støtte eller hindre deres varmeafgivelse.

Diagrammet til højre viser to rektangulære prismer, der hver består af otte terninger. Hver terning indeholder en kubisk volumenenhed og hver af overfladerne af terninger er et kvadrat arealenhed. Et rektangulært prisme, der er to terninger bred, en terning lang og fire terninger høj vil have et volumen på 8 enheder og et overfladeareal på 28 enheder2. Et sammensat terning, der er to terninger bred, to terninger lang og to terninger høj vil have den samme volumen på 8 enheder men et overfladeareal på kun 24 enheder2.

I kolde klimaer, forudsiger Allens regel, at dyr skal have forholdsvis lave forhold imellem overfladeareal og volumen. Fordi dyrene i kolde klimaer har behov for at bevare så meget varme som muligt, forudsiger Allens regel, at de bør have en lav overfladeareal til volumenforhold for at minimere overfladearealet, og derved give dem mulighed for at fastholde mere varme.

I varme klimaer, forudsiger Allens regel, at dyr skal have forholdsvis høje forhold imellem overfladeareal og volumen. Da dyr med lavt overfladeareal til volumenforhold overophedes hurtigt, forudsiger Allens regel , at dyr i varme klimaer, bør have høj overfladeareal til volumen-forhold for at maksimere areal og derved giver dem mulighed for at afgive mere varme.

Eksempler 
Mennesker synes at følge de teoretiske forudsigelser man kan drage ud fra Allens regel. Mennesker der stammer fra koldere regioner har en tungere kropsbygning i forhold til deres kropstørrelse og kortere lemmer for at undgå varmetab, mens mennesker der stammer fra varmere regioner har en lettere bygning i forhold til deres højde og længere lemmer for at forøge varmetab. Isbjørnen har tætbygget lemmer og meget korte ører, der er i overensstemmelse med forudsigelserne af Allens regel for at undgå varmetab. Bestande af samme art fra forskellige breddegrader kan også følge Allens regel.

Se også 
 Bergmanns regel, der beskriver hvordan man indenfor samme dyrefamilie kan finde store arter i kolde miljøer og mindre arter i varme miljøer.

Referencer

Biologi
Augustin af Canterbury

Augustin af Canterbury (død 26. maj 604), var den første ærkebisp af Canterbury i grevskabet Kent i England .

Pave Gregorius den store (590-604) sendte missionærer til England, og han udvalgte prioren Augustinus og dennes medbrødre fra klostret Sankt Andrea på Caelius i Rom. År 597 blev de modtaget af kong Æthelbert af Kent, som forlenede munkene jord i nærheden af Canterbury for at opføre et kloster med kirke. Klosterkirken blev inden længe forvandlet til Englands første stift, og Augustinus blev udpeget til Canterburys første ærkebisp.

Eksterne kilder/henvisninger 

Ærkebiskopper af Canterbury
Kvalifikation til Eliteserien i ishockey 1997-98

Kvalifikationen til Eliteserien i ishockey 1997-98 var en turnering, hvor seks hold spillede om to ledige pladser i Eliteserien i ishockey 1997-98. Turneringen blev spillet i perioden 23. februar - 23. marts 1997, og den havde deltagelse af de seks hold fra Den fortsatte Eliteserie i 1996-97, der ikke kvalificerede sig til DM-kvartfinalerne.

Resultatet blev at de to Eliteseriehold, AaB Ishockey af 1996 og Odense IK, sikrede sig endnu en sæson i Eliteserien.

I maj 1997 fusionerede AaB Ishockey af 1996 med IK Aalborg under dannelse af Aalborg IK, som dermed overtog AaB's plads i Eliteserien.

Resultater 

De seks hold spillede en dobbeltturnering alle-mod-alle, hvilket gav 10 kampe til hvert hold, og de to bedste hold kvalificerede sig til Eliteserien i ishockey 1997-98.

Herlev IK stillede ikke op til udekampen mod AaB Ishockey af 1996, som derfor blev tildelt en skrivebordssejr med cifrene 5-0.

Kilder / eksterne henvisninger 
 Politiken, 23. februar - 24. marts 1997.

Noter 

Ishockey i 1997
Ishockey i Danmark
Slaget på Skillingehed

Slaget på Skillingehed blev udkæmpet mellem svenske og danske rytterstyrker den 21. februar 1612 under Kalmarkrigen. Skillingehed, på svensk Kölleryds hed, ligger nær Skällinge i Halland.

Christian IV havde forsøgt at indtage Gullbergs fæstning ved Göteborg, men da det ikke lykkedes, hærgede han i Västergötland i stedet. Som modsvar hærgede de svenske styrker under hertug Johan og Jesper Mattsson Krus i det nordlige Halland og indtog og nedbrændte Ny Varberg. Den danske styrke vendte om for at drive svenskerne ud, og de to styrker mødtes nær Varberg. Den større svenske styrke vandt, og adskillige danske adelsmænd faldt under flugten, heriblandt Steen Olufsen Rosensparre, Frants Rantzau og Christian Barnekow. Det fortælles, at kongens hest under flugten sad fast, hvorefter Barnekow overlod sin hest til kongen og selv blev hugget ned af de forfølgende svenskere, mens kongen undslap til Varberg. Denne historie kendes dog ikke i samtiden og nævnes ikke i H.P. Resens ligprædiken over Barnekow.

Eksterne henvisninger 
 
 , forfattet af E. Eg. (E. Elberling?)
  - Anders Fryxell: Berättelser ur svenska historien

Kalmarkrigen
Begivenheder i 1612
Halland
Elefantmanden (flertydig)

Elefantmanden er en betegnelse, der blev anvendt om den engelske mand Joseph Merrick, der led af kraftige deformiteter i ansigtet og i kroppen.

Elefantmanden kan også have andre betydninger:

 Elefantmanden (film) - en film baseret på historien om Joseph Merrick

 The Elephant Man and Other Reminiscences - en bog fra 1923 af Frederick Treves om Joseph Merrick
 The Elephant Man: A Study in Human Dignity - en bog fra 1971 af Ashley Montagu om Joseph Merrick
 The Elephant Man - et skuespil fra 1977 af Bernard Pomerance opsat på Broadway om Joseph Merrick

 The Elephant Man - en film (adaptering) af skuespillet fra 1982 om Joseph Merrick

 Elephant Man - en musiker fra Jamaica

 "Elephant Man" - en sang af den britiske musikgruppe Suede fra albummet Head Music'' fra 1999
Prinsesse Antonia, hertuginde af Wellington

Prinsesse Antonia, hertuginde af Wellington, hertuginde af Ciudad Rodrigo (tysk: Antonia Elisabeth Birgitta Luise) (født 1955) er en britisk adelig af tysk afstamning.

Forfædre  
Prinsesse Antonia er datter af lady Brigid Guinness (1920 – 1995) og prins Frederik af Preussen (1911–1966), sønnedatter af kronprins Wilhelm af Preussen (1882–1951) og Cecilie af Mecklenburg-Schwerin (1886–1954) samt oldebarn af kejser Wilhelm 2. af Tyskland (1859–1941) og Augusta Viktoria af Augustenborg (1858 –1921). Desuden er hun tiptipoldebarn af dronning Victoria af Storbritannien (1819–1901) og Prins Albert af Sachsen-Coburg og Gotha (1819–1861).

Efterkommere 
Prinsesse Antonia er gift med Charles Wellesley, 9. hertug af Wellington (født 1945), søn af Arthur Valerian Wellesley, 8. hertug af Wellington (1915–2014) og Diana Wellesley, hertuginde af Wellington (1922–2010).

Parret har fem børn:
 Arthur Wellesley, markis af Douro (født 1978), har tre børn
 Lady Honor Victoria Wellesley (født 1979), har to børn 
 Lady Mary Luise Wellesley (født 1986)
 Lady Charlotte Anne Wellesley (født 1990)
 Lord Frederick Charles Wellesley (født 1990)

Titler 
 1955 –  1977: Hendes kongelige højhed prinsesse Antonia af Preussen
 1977 – 2010: Hendes kongelige højhed prinsesse Antonia, markise af Douro
 2010 – 2014: Hendes kongelige højhed prinsesse Antonia, markise af Douro,  hertuginde af Ciudad Rodrigo
 2014 – nu: Hendes kongelige højhed prinsesse Antonia, hertuginde af Wellington, hertuginde af Ciudad Rodrigo 

Hertuginde Antonia af Wellington bruger ikke længere sine kongelige titler.
    

Hertuger fra Det Forenede Kongerige 
Huset Hohenzollern
Aeternus

Aeternus er Stig Kreutzfeldts tredje album, som udkom i 1999. "Aeternus" er latin og betyder evig eller uendelige.

Albummet blev udgivet i forbindelse med det nationale middelalderår, hvor museer og andre kulturinstitutioner fokuserede på middelalderen i Danmark. Albummet var inspireret af middelalder og folkemusik. Folkemusikinstrumenter af træ, jern, skind og ben blev benyttet til at skabe stemningen fra perioden. Aeternus blev godt modtaget af anmelderne og fik 4/6 stjerner i musikmagasinet GAFFA.

Spor 
 "There Is A Time" 5:42
 "The First Moon" 4:18
 "We Are The Ones" 3:49
 "The Fortuneteller" 4:43
 "Mountain" 5:58
 "You Can Win Never Give In" 4:44
 "Nights Of June" 4:53
 "Dance Of The Dwarfs" 1:57
 "Miracles" 4:20
 "War Birds" 2:58
 "Now That I Know" 4:18
 "The Plague" 3:35
 "One More Day" 4:22
 "There Is A Time - Outro" 1:44

Referencer

Eksterne henvisninger 
Aeternus på Discogs.

Stig Kreutzfeldt-album
Album fra 1999